Skype

Skype – interneto telefonijos tinklas bei interneto pokalbių programa, kurių pagalba galima skambinti į viso pasaulio šalis. Skambučiai tarp dviejų kompiuterių, sujungtų interneto ryšiu, yra nemokami, o skambinant iš kompiuterio į įprastą telefoną mokama už kiekvieną minutę. „Skype“ sukurta „KaZaA“ kūrėjų, naudoja naują P2P technologiją, kad susijungtų su kitais „Skype“ vartotojais. „Skype“ perduodami duomenys šifruojami.

„Skype“ galima kalbėtis ekrane matant vaizdą. Tam reikia atsisiųsti naujausią „Skype“ versiją, turėti internetinę vaizdo kamerą.

„Skype“ programa turi lietuvių kalbos sąsają. Ji įdiegiama kartu su programa, jei naudojama „Skype 3.0“ ar naujesnė versija.

„Skype“ veikla buvo sustabdyta 2025 m. gegužės 5 d.https://support.microsoft.com/en-us/skype/skype-is-retiring-in-may-2025-what-you-need-to-know-2a7d2501-427f-485e-8be0-2068a9f90472

 Istorija 
2003 m. „Skype“ bendrovę įkūrė švedas Niklas Zennström ir danas Janus Friis. Programinės įrangos kūrėjai buvo estai Ahti Heinla, Priit Kasesalu, Jaan Tallinn ir Toivo Annus. Friis ir Annus pasiūlė sumažinti balso skambučių kainą naudojant P2P protokolą, pavyzdžiui, Kazaa. Išankstinė alfa versija buvo sukurta ir testuojama 2003 m. pavasarį, o pirmoji vieša beta versija išleista 2003 m. rugpjūčio 29 d.

2005 m. birželio mėn. bendrovė „Skype“ sudarė sutartį su Lenkijos interneto portalu Onet.pl. ir buvo pritaikyta Lenkijos rinkai. 2005 m. rugsėjo 12 d. „eBay“ sutiko įsigyti Liuksemburge įsikūrusią „Skype Technologies SA“ už maždaug 2,5 mlrd. JAV dolerių ir „eBay“ akcijomis. 2009 m. rugsėjo 1 d. „eBay“ paskelbė parduosianti 65 % „Skype“ akcijų bendrovėms „Silver Lake“ ir Andreessen Horowitz bei Kanados pensijų plano investicijų valdybai už 1,9 mlrd. JAV dolerių. Tuo metu „Skype“ įvertinta 2,75 mlrd. JAV dolerių.

2013 m. birželio 17 d. „Skype“ išleido nemokamas vaizdo pranešimų siuntimo paslaugas, skirtas „Windows“, „Mac OS“, „iOS“, „iPadOS“, „Android“ ir „BlackBerry“ platformoms.

2017–2020 m. „Skype“ bendradarbiavo su „PayPal“ įgyvendinant pinigų pervedimo funkciją, leidžiančią vartotojams pervesti lėšas „Skype“ mobiliąja aplikacija pokalbio metu.

2019 m. „Skype“ tapo šeštąja daugiausiai atsisiuntimų turinčia mobiliąja programėle nuo 2010 iki 2019 m.

2025 m. pagrindinė „Skype“ paslauga buvo nutraukta ir daugiau niekada nepasiekiema.Pagrindinė „Skype“ paslauga buvo sustabdyta 2025 m. gegužės 5 d.

 „Microsoft“ įsigijimas 

2011 m. gegužės 10 d. „Microsoft“ įsigijo „Skype Communications“ įmonę už 8,5 mlrd. JAV dolerių. ir įmonė su savo technologijomis tapo „Microsoft“ padaliniu. Įsigijimas buvo baigtas 2011 m. spalio 13 d.

 Paplitimas 
Nuo 2004 m. liepos pabaigos „Skype“ yra pilna versija, tinka operacinėms sistemoms Windows XP, Windows 2000 (ir Windows Me taip pat ir kita (versija 1.4.0.84) Windows 98 SE su Windows OS, netgi kai ši nėra oficialiai nurodyta), Linux, Pocket PC ir Mac OS X.

Remiantis „Skype“ statistika, nuolat būna prisijungę apie daugiau nei 6 mln. naudotojų tiesioginės kreipties (online) režimu. Jau buvo skambinta daugiau nei 26 mlrd. min. ir programa atsisiųsta 277 mln. kartų (2006 m. kovo mėn.). Vienu metu vyksta apie 20 000 pokalbių naudojant „Skype“.

2005 m. rugsėjį „Skype“ bendrovės valdymą perėmė el. verslo koncernas „eBay“, kuris „Skype“ nupirko už 3,3 mlrd. eurų. Tuo metu „Skype“ turėjo apie 54 mln. registruotų vartotojų.

2009 m. pabaigoje „Skype“ turėjo daugiau nei 663 mln. registruotų naudotojų.

 Judriojo ryšio telefonas 
Skype 101GR WiFi Phone (WLAN telefonas) yra su integruota „Skype“ programine įranga. Jis pasirodė 2006 m. birželio mėn. Telefonas turi visas „Skype“ telefonijos funkcijas. Juo galima paskambinti kitiems „Skype“ vartotojams, taip pat į fiksuotą ryšį (SkypeOut) arba priimti skambučius iš fiksuoto ryšio (SkypeIn).

Skype WiFi Phone naudotojai turi turėti „Skype“ naudotojo vardą, įvesti pasirinktą slaptažodį, ypač jei naudojamasi tik atviruoju WLAN-Access-Point tašku. „Skype“ statusas matomas Skype WiFi Phone displėjuje.

WLAN standartai 802.11b ir 802.11g – taip pat su WEP- ir WPA šifravimu – bus taikomi „Skype“ telefonui. Jis sveria 90 g, yra 110 x 46 x 21 mm dydžio. Budėjimo režimu telefonas veikia apie 120 val., pokalbio metu 10 val. Per USB jungtį telefonas gali būti bet kada pakraunamas. Kitas modelis turi galimybę veikti be kompiuterio pagalbos. Stotelė jungiama tiesiai prie kompiuterinio tinklo arba telefono linijos.

 Taip pat skaitykite 
 IP telefonija
 Viber
 WhatsApp

 Išnašos 

 Nuorodos 
 Oficiali svetainė

Kategorija:Internetinė telefonija